Diari Oficial de la Generalitat Valenciana


Sumari del DOGV 3416, del 20-01-1999 (1998/10084)

Recurs ordinari número R.305/98. Notificació.
---------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10253


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R.305/98. Notificació. [1998/M10941]
  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari amb número de referència interna R.305/98 a Promociones y Obras Mediterraneo SL.
  
Resolució
  
Examinat el recurs ordinari formulat pels senyors Alejandro Parres García i Roque Valero Parra, contra resolució del Servei Territorial d'Arquitectura i Habitatge d'Alacant en l'expedient de construcció número 56-5G-543-13 (VP-17/43 AG-33/97).
  
Antecedents de fet
  
Primer
  
Per acord del cap del Servei Territorial d'Arquitectura i Habitatge d'Alacant es va iniciar d'ofici un expedient sancionador per deficiències constructives en l'immoble de protecció oficial situat a Villena, carrer de Sancho Medina i Blasco Ibáñez, contra els facultatius i promotora d'aquest, i es dóna trasllat del corresponent plec de càrrecs.
  
Segon
  
L'instructor de l'expedient sancionador va dictar una proposta de resolució en la qual entenent provada la comissió de dues faltes molt greus dels articles 6.4 i 6.10 de la Llei 1/1997, de 21 de febrer de la Generalitat Valenciana, proposava la imposició d'una multa d'1.000.000 de pessetes a cadascun dels expedientats.
  
Tercer
  
El cap del Servei Territorial, mantenint els fonaments de dret de la proposta, va dictar resolució acordant la multa establida en aquesta.
  
Quart
  
Contra aquesta resolució interposen recurs ordinari els senyors Alejandro Parres García i Roque Valero Parra, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Presenten al·legacions els arquitectes recurrents en les quals sol·liciten que es declare l'anul·lació de l'acte administratiu impugnat amb arxiu de les actuacions, per haver-se produït la caducitat de l'expedient sancionador, així com per vulneració de l'aplicació de les normes, concretament dels articles 6.4 i 6.10 de la Llei 1/1997 de 21 de febrer de la Generalitat Valenciana, de l'article 2.4 del Decret 85/89 de 12 de juny, sobre normes d'habitabilitat i disseny i de l'article 4.5 i 6 de la citada Llei 1/1997.
  
Com a qüestió prèvia cal entrar a valorar la caducitat plantejada ja que si és procedent serà innecessari conèixer la resta de motius d'impugnació.
  
Segons consta en les actuacions la incoació d'ofici ordenada pel cap del Servei Territorial d'Arquitectura i Habitatge es va produir en data 17 de juny de 1997, notificada als recurrents l'1 i 8 de juliol del mateix any, la resolució es va dictar en data 22 de maig de 1998, notificada al senyor Parres García l'1 de juny de 1998, així com en el Butlletí Oficial de la Província d'Alacant el 8 de juny de 1998 i per edictes en l'Ajuntament de la mencionada capital a altres interessats, cosa que significa que ja havia transcorregut el termini reglamentari de caducitat de l'expedient sancionador de sis mesos més 30 dies que estableix l'article 20.6 del Decret 1398/1993, de 4 d'agost, que aprova el Reglament del Procediment per a l'exercici de la Potestat Sancionadora, en relació amb l'article 43.4 de la Llei 30/1992, de 26 de novembre de RJAP i del PAC; cessa l'obligació de resoldre el que estableix l'article 42.1 de la citada Llei 30/1992, i procedeix en conseqüència l'arxiu de l'expedient, sense que conste en la tramitació interrupció del còmput de la caducitat per causa imputable als expedientats.
  
Referent a la caducitat en els expedients sancionadors iniciats d'ofici per transcurs del termini de sis mesos més 30 dies, es pronuncia la sentència del Tribunal Superior Contenciós Administratiu de data 9 de febrer de 1998, així com nombroses sentències dels tribunals superiors de justícia, com el de la Rioja de 10.02.97 i 20.06.97, de Múrcia de 18.12.96 i 02.07.97, de Catalunya de 06.06.96, entre altres. En conseqüència s'estimen els recursos amb revocació de la resolució del Servei Territorial d'Arquitectura i Habitatge d'Alacant, amb arxiu de l'expedient per caducitat.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar el recurs ordinari formulat pels senyors Alejandro Parres García i Roque Valero Parra, contra la resolució del Servei Territorial d'Arquitectura i Habitatge d'Alacant de data 22 de maig de 1998, i revocar aquesta amb arxiu de l'expedient sancionador.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que disposen els articles 57.2-f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercir qualsevol altre recurs que estime oportú.
  
València, 15 d'octubre de 1998.- El director general d'Arquitectura i Habitatge: José Mª García Zarco.
  
Conselleria de Obras Públicas,
  
Urbanismo y Transportes